section_heading: Mohamed Nadžibulah (1986. – 1989.)
paragraph_text: Neslužbeni pregovori oko sovjetskog povlačenja iz Afganistana počeli su još 1982. Godine 1988., vlade Pakistana i Afganistana, uz garancije SAD i Sovjetskog Saveza, potpisuju sporazum kojim su nadiđene važnije razlike između njih, poznat kao Ženevski sporazum. Ujedinjeni narodi su poslali specijalnu misiju, u svrhu nadgledanja procesa.